open-index/open-wikipedia-markdown huggingface dataset:
Apolo Nsibambi

**Apolo Robin Nsibambi** 25 Ogwekkumi 1940 – 28 Ogwokutaano 2019 yali Munnayuganda, musomesa era  munnabyabufuzi eyaweerezaako nga Ssabaminisita wa Uganda ow'omulundi ogw'omunaana okuva 5 Ogwokuna 1999  okutuusa  24 Ogwokutaano 2011, Amama Mbabazi bwe yamuddira mu bigere.

Ng'omuyivu mu byobufuzi, yasomesa Ku Ssettendekero wa Makerere okuva mu myaka gya 1960 era oluvannyuma yakwata ebifo bingi eby'oku ntikko mu by'enjigiriza, omuli Dean of the Faculty of Social Sciences ne Head of the Department of Political Science. Era yali Dayirekita wa Makerere Institute of Social Research wakati wa 1994 ne 1996. Ng'oggyeeko eby'enjigiriza, Nsibambi yaweereza mu gavumenti nga Minisita w'abakozi ba gavumenti (1996-1998) ne Minisita w'ebyenjigiriza n'emizannyo (1998-1999) nga tannalondebwa ku bwa Ssaabaminisita. Okuva mu 2003 okutuuka mu 2007, yafuuka Chansala wa Ssettendekero wa Makerere eyasooka atali mukulembeze w'eggwanga. Nsibambi yatwalibwa nnyo nga munnabyabufuzi omugezi, era mu kiseera kye nga Ssaabaminisita yannyonnyola Makerere nga ekibinja ky'amagezi eri omusomi munne Ali Mazrui. Ajjukirwa olw'ebyo bye yakola mu buweereza bwa gavumenti n'ebyenjigiriza ebya waggulu mu Uganda.

## Obuto bwe n'emisomo gye
Apolo Robin Nsibambi yazaalibwa 25 Ogwekkumi 1940. Yali omu ku baana 12 abaazaalibwa Eva Bakaluba ne Semyoni Nsibambi, omukulembeze wa  Balokole oba  "East African Revival". Apolo Nsibambi yasomera ku King's College Budo mu misomo gye egya siniya . Yatikkirwa ddiguli mu by'ensimbi eya Bachelor of Science  in economics, okuva ku Ssettendekero wa Makerere. Yafuna diguli ey'okubiri mu byobufuzi eya Master of Arts  in political science okuva mu University of Chicago mu Amerika. Diguli ya Doctor of Philosophy yo ate yagifunira mu University of Nairobi.

## Emirimu gye
Nsibambi yaweerezaako ng'omukulu w'ebbanguliro lya Social Science ku Ssettendekero wa Makerere okuva 1978 okutuusa 1983 n'okuva 1985 okuttuka mu 1987. Yalondebwa okuba akulira dipaatimenti ya Political Science ku Ssettendekero wa Makerere mu 1987, ekifo kye yalimu okutuusa mu 1990. Yali dayirekita wa Makerere Institute of Social Research okuva 1994 okutuusa 1996.

Wakati wa 1996 ne 1998, Yaweereza nga minisita w'abakozi ba gavumenti mu Kabineeti ya Uganda . Mu 1998 yalondebwa nga minisita w'eby'enjigiriza n'emizannyo ,nga yaweereza mu ttuluba eryo okutuusa mu 1999 bweyalondebwa  nga Ssaabaminisita n'okubeera omukulembeze wa bizinensi za  gavumenti mu Paalamenti.

Nsibambi era yaweerezaako nga Chansala wa Ssettendekero wa Makerere okuva mu 2003 okutuusa mu Gwekkumi 2007. Yasomesaako ku Yunivasite mu myaka gya 1960 nga yafuuka mukwano gwa  Paul Theroux, eyabuuzanga Nsibambi ku bifo gye yatambuliranga  *[[:en:Dark_Star_Safari|Dark Star Safari]]*.

## Ebimukwatako eby'omunda
Yawasa Esther Nsibambi mu Ogwokusatu 2003 oluvannyuma lwa mukyala we eyasooka Rhoda okufa mu Gwekkuminebiri 2001.  Yali taata w'abaana bana abawala. Yali Mukulisitaayo. Nsibambi yafa nga 28 Ogwokutaano 2019, ku myaka 78.

## Laba na bino
 

* Eby'obufuzi bya  Uganda
* Kabineeti ya Uganda
* Paalamenti ya Uganda

## Ebijuliziddwaamu
Sophie Gombya

**Sophie Gombya** Munnayuganda omuyimbi,  omulwanirizi w'eddembe ly'abantu. Mufumbo eri muyimbi munne  Sam Gombya.

## Obuto n'okusoma kwe
Sophie yasomerako ku  Nakivubo Blue Primary School nadda ku Kawempe Muslim oluvannyuma n'agenda ku Kibibi Senior Secondary School.

## Okuyimba kwe
Sophie Gomba  ayimbisa eddoboozi lya  soprano  era ayimba n'omwami we Sam Gombya. Ayimbye ennyimba ezaakwatayo okuli  "Spare tyre"olukwata ku mukyala omulala bwebavuganya ku musajja omu. Lwawandiikibwa mwami we Sam. Bonna awamu balina entambi  mukaaga.ennyimba ze

### Ennyimba ze

* Nkwesize
* Gyangu gyendi
* Lugya Lumu
* Spare tyre
* Sosotola
* Salawo
* Ngugumuka ekiro
* Ssebo Muko
* Mwenyumirizamu

### Entambi ze ne  Sam Gombya

* Nkwesize Mu Bbuba

## Ebijuliziddwa

## Ebijuliziddwa wabweru wa wikipedia
*"Sophie Gombya Poisoned"
*"Entertainment couples"
Tooro United FC

**Tooro United F.C.** kilaabu ya Uganda ey'omuzannyo gw'ebigere okuva mu Fort Portal nga mu kaseera kano ezannyira mu divizoni ya Uganda eya waggulu eya Star Times Uganda Premier League.

## Ebyafaayo bya Kiraabu eno

Kiraabu eno yatandikibwawo mu 2007 nga **Soana F.C.** era ng'ezanyira mu kisaawe ky'e Kavumba  mu Wakiso. Baatumumwa oluvanyuma lwa Kampuni y'abamusiga nsimbi.

Soana balinyisibwa mu liigi ya Uganda Super League omulundi ogwasooka mu 2013, gy'ebakolera erinnya mu bwangu nga bawangula emipiira ena egyasooka era sizoni eyo bamalira mu kya kutaano.

Mu 2018, Ssentebe wa kilaabu eyali ava mu kitundu ky'e Tooro mu Uganda, yasalawo okugyitwala mu Fort Portal.

Okuva mu kaseera ako, Smart Obed yatunda kiraabu eno eri Mukyala Alice Namatovu ayambye ennyo kilaabu eno okutuuka mu liigi y'ababinyera eya Star Times Uganda Premier League. Olw'enkyukakyuka mu bukulembeze, kilaabu eno erabiddwako ng'esenvula okuva mu b'amakya okufuuka liigi y'abakugu. Pulezidenti wa liigi eno mukyala Alice Namatovu alina ekigendererwa eky'okufuula kilaabu eno ey'addala mu kusamba omupiira ku ddaala ly'ensi yonna.

www.toorounitedfc.com

## Ekisaawe mw'ezannyira
Kilaabu mu kaseera kano ezannyira mu kisaawe ekituuza abantu 5000 ekya Buhinga Playground mu Fort Portal.

## Liigi zey'atabyemu

* Ugandan Super League: 2013–2017
* Ugandan Second Division: 2007-2013
* Star Times Uganda Premier League: 2017–present

## Ebijuliziddwamu

## Ebijuliziddwamu eby'ebweru wa Wikipediya

* Soccerway
* https://web.archive.org/web/20171012140203/http://www.soccervista.com/team.php?teamid=474572
Abraham Waligo

**Abraham Waligo** (yazaalibwa nga 28 Ogwomusanvu 1928 – 6 Ogwokusatu 2000) yali Ssaabaminisita wa Uganda owookuna okuva nga 25  Ogwomunaana 1985 okutuusa nga 26 Ogwoluberyeberye 1986.

## Ebimukwatako
Waligo yasoma obwa yinginiya w'amasannyalaze mu ggwanga lya South Africa ne mu United Kingdom. Oluvannyuma lw'okutikkirwa mu 1955, ye yinginiya w'amasannyalaze eyasooka mu masekkati n'obuvanjuba bwa Afirika. Oluvannyuma  lw'okutendekebwa emirimu gino egy'emikono ku masundiro g'amasannyalaze ag'enjawulo mu Bungereza, yakomawo mu nsi ye mu 1957 naafuuka yinginiya ow'okuntikko ow'ekitongole ki Electricity Authority (UEB). Mu 1969, Waligo yatandikawo ofiisi y'aba yinginiya. Mu kwongerezaako, yeenyigira mu kibiina kya bayinginiya n'e mukisaawe ky'ebyenjigiriza ebyawaggulu ebya bayinginiya. Oluvannyuma yafuuka omukulembeze w'okuntikko owa Uganda Airlines.

Bweyenyigira mu byobufuzi oluvannyuma, Waligo yali minisita w'amayumba n'enkulaakulana y'ebibuga era yaliko ne minisita w'ebyensimbi.

Waligo yali Ssaabaminisita okuva nga 25 ogwomunaana 1985 okutuusa nga 26 Ogwoluberyeberye 1986, ng'addira mu bigere eyaliko pulezidenti Paulo Muwanga. Samson Kisekka naamuddira mu bigere mu mwezi ogwoluberyeberye 1986. Mu kisanja kye nga Ssaabaminisita, yasigala aweereza nga minisita w'eby'ensimbi.

Yeegatta ku kibiina ki National Resistance Movement.

## Ebijuliziddwa

----
----
----
----
----
----
----
----
----
----
----
----
----
Paul Ssemogerere

**Paul Ssemogerere** (yazaalibwa 30 Ogwomukaaga 1956) Munnayuganda Omusumba wa Eklezia Katolika era nga ye  Ssaabasumba w'essaza ekkulu erya Kampala. Yalondebwa Paapa Francis nga 9 Ogwekkumineebiri, 2021.  Yatuuzibwa nga 25 Ogwolubereberye, 2022 mu Lutikko ya Saint Mary's Rubaga mu Kampala . 

Emabegako, yaliko Omusumba w’essaza lya Kasana-Luweero nga yalondebwa okuweereza mu kiti kino nga 4 Ogwomukaaga 2008. 

## Obuto bwe n'okusoma kwe
Ssemogerere yazaalibwa nga 30 Ogwomukaaga 1956 e Kisubi, mu Disitulikiti y’e Wakiso mu ttundutundu lya Buganda. Ekifo kino kiri mu Ssaza lya Klezia Katolika erya Kampala .  

Yasomera mu Kigero Primary School nga tannakyusa kugenda mu Kisubi Boys Primary School. Oluvannyuma yasomera mu St. Maria Goretti Senior Secondary School Katende, gye yamalira emisomo gye yatuulira Siniya eyookuna.  Mu 1976, Ssemogerere n'abavubuka abalala musanvu baafuuka bayizi bapayoniya mu Saint Mbaaga's Major Seminary Ggaba . Eno ye yali kiraasi esooka mu seminaliyo eno, ekuguse mu kuyingiza abasajja okutendekebwa nga bafaaza nga bakuze okusinga bulijjo, era nga tebagenda mu seminaliyo entono.
Otema Allimadi

**Erifasi Otema Allimadi** (11 ogw'okubiri 1929 &#x2013; 5 ogw'omunaana 2001) yali munnabyabufuzi omunayuganda eyaweereza nga minisita w'eggwanga ow'ebweru   (1979&#x2013;1980)mu gavumenti ya UNLF era oluvannyuma yaweereza nga Katikkiro wa Uganda owookusatu  (1980&#x2013;1985) mu gavumenti ya .

Oluvannyuma lwokujjawo omulembe ogwo,yatabaala amawanga nga tannadda mu Uganda .

## Ebimukwatako
Mu gavumenti ya pulezidenti  Godfrey Binaisa okuva Juni 20, 1979 okutuuka  Meeyi 11, 1980yali minisita w'ensonga za wabweru w'eggwanga . Oluvannyuma lwokukyusa gavumenti za  Paulo Muwangane ba memba  abasatu abakakiiko ka pulezidenti, awo yalondebwa pulezidenti omuggya  Milton Obote okubeera Katikkiro  mu  Decemba 18, 1980. Yakuuma owfiisi eyo okutuusa okugwa kwa  Obote okwaleetebwa Lieutenant General Bazilio Olara Okello mu Julayi 27, 1985.

Allimadi yalina abaana  17 .  Muwalawe Barbara yali mulwanirizi wa ddembe era yali akwatagana ne  Alliance for National Transformation.

## References
Kilaabu ya Simba FC

**UPDF Simba FC** Kilaabu ya Uganda ey'omuzannyo gw'omupiira gw'ebigiere esangibwa eLugazi. Ye Kilaabu y'omupiira ey'amagye g'eggwanga. baali b'amaanyi mu biseera bya 1970 ne 1980 ng'abazannyi bonna baali bawereza mu maggye. 

## Obuwanguzi bwa Kilaabu

* **[[:en:African_Cup_of_Champions_Clubs|African Cup of Champions Clubs]]: 0**

:: *Empaka ez'akamalirizo* : 1972

* **[[:en:Ugandan_Premier_League|Liigi ya Uganda ey'ababinywera]]: 2**

:: 1971, 1978

* **[[:en:Ugandan_Cup|Ugandan Cup]]: 2**

:: 1977, 2011

## By'eyakola mu mpaka za CAF

* **[[:en:African_Cup_of_Champions_Clubs|African Cup of Champions Clubs]]: y'alabika emirundi ena mu mpaka zino**

:: 1972: *Empaka z'akamalirizo*
:: 1973: Mu Lawundi ey'okubiri
:: 1974: Mu Lawundi esooka
:: 1979: Mu Lawundi esooka

* **[[:en:CAF_Cup_Winners'_Cup|CAF Cup Winners' Cup]]: Yalabikira mu mpaka zino emirundi 2**

:: 1978&nbsp;– Lawundi eyasooka
:: 1999&nbsp;– Lawundi ey'okubiri

## Abazannyi abali mu Kilaabu kati

## Ebijuliziddwamu

## Ebijuliziddwamu eby'ebweru wa Wikipediya

* Team profile&nbsp;– *The Biggest Football Archive of the World*
Shafik Batambuze

**Shafik Bhuchu Batambuze** (yazaalibwa gwamukaaga nga 14 1994)  munnayuganda muzannyi wa mupiira azzannyira ku ttiimu y'eggwanga era ogw'ensimbi agukyangira mu  Gor Mahia mu Kenya ng'omuwuwuttanyi.

## Emirimu
Batambuze azannyiddeko mu Simba, Muhoroni Youth, SC Villa, Western Stima, Sofapaka, Tusker ne Singida United.

Yayitibwa ku ttiimu y'eggwanga omulundi ogusooka mu 2016, era yalondebwa mu ttiimu egenda okuzannya mu mpaka za Africa mu 2017.

## Ebijuliziddwa
Giosue Bellagambi

**Giosue Ebong Bellagambi** (yazaalibwa nga 8 ogwekkuminogumu 2001) azannya mupiira gw'ensimbi era ng'akuuma ggoolo mu kiraabu y'e Bungereza eya Huddersfield Town, nye yasindikibwa ku bwazike mu ttiimu y'ekibinja kyawansi eya National League North mu Spennymoor Town. Yazaalibwa Bungereza, naye azannyiri ttiimu ya Uganda ey'eggwanga.

## Emirimu gye ku ttiimu
Bellagambi yakulira mu ttiimu y'abavubuka eya Lambeth Tigers ne  Whyteleafe, era ne yeegatta ku ttiimu y'abato eya  Huddersfield Town mu 2018. Nga 6 August 2020, yateeka omukono ku ndagaano okutandika okucanga ogw'ensimbi mu Huddersfield Town. Yatandika olugendo lwe olw'okuzannya ogw'ensimbi ku bbanja mu ttiimu ya Ramsbottom United mu gwekkuminogumu 2020, gye yasambira emipiira ena. Yasambira ttiimu endala ku bbanja eya Ebbsfleet United, era endagaano yaggwaako mugwokusatu 2021. Yasambirako Stalybridge Celtic ku bbanja mu kiseera kya mwezi gumu mu gwomunaana 2021 oluvannyuma lw'okuwona akagalo akamenyese. Nga 27 ogwekkuminebiri 2021, yeegatta kuBrighouse Town gye yasambira ku bbanja lya nnaku 28.

Nga 26 ogwoluberyeberye 2022, yayongezaayo endagaano ye ne Huddersfield Town okutuuka 2024. Nga 8 ogwomunaana 2022, yeegatta ku Hyde United ku bbanja lya myezi esatu. Nga 6 Ogwekkumi 2022, endagaano ye ku bbanja yasazibwamu Huddersfield. Olunaku olwaddako yateeka omukono ku ndagaano y'ebbanja ne National League North mu Spennymoor Town ku bbanja okutuuka nga 2 ogwoluberyeberye 2023.

## Emirimu gye ku ggwanga
Bellagambi yali mu kutendekebwa kw'abavubuka abangereza n'abayitale. Yasooka okuyitibwa ku ttiimu y'eggwanga Uganda eyali egenda okuvuganya okukiika mu mpaka za Africa eza 2023 mu mizannyo egyaliwo mu gwokutaano 2022. Yazannya omupiira gwe ogwasooka ku Uganda bwe yali eremagana ne Libya 0–0 mu mupiira gw'omukawano nga 21 ogwomwenda 2022.

## Obulamu bwe
Bellagambi yazaalibwa Bungereza Taata mu Italy nga maama Munnayuganda. Bazadde be baasisinkana kitaawe bwe yali avudde e Italy ng'agenze okulaba omupiira Fiorentina ng'ezannya Arsenal mu mupiira gwa Ttiimu empanguzi ku Bulaaya mu gwekkumi 1999.

## Ebijuliziddwa


## Omutimbagano

* Giosue Bellagambi ku Soccerway
* Giosue Bellagambi kuNational-Football-Teams.com
Flavia Tumusiime

**Flavia Tumusiime** muzanyi wa firimu Munayuganda , omukozi wa Ladiyo ne Ttivi, ayogerera ebintu ebyenjawulo ku Ttvi ne Ladiyo, omwogezi w'okumikolo era omuwandiisi wa Enaki 30 eza Flavia. Yali awereza pulogulaamu ku ya  (AM-PM Show) ku 91.3 Capital FM ladiyo  mu Kampala, yali awereza n'abalala mu pulogulaamu ya Morning @ NTVku NTV Uganda era kweyali asomera amawulire ga  NTV Tonight era nga y'ayogerera  wa Channel O. yazanyanga Kamali Tenywa (ekifo ekyenkizo) mu muzannyo gw'obutundutundu ku Ttivi ogwa Nana Kagga, Beneath The Lies - The Series okuva mu 2014 okutuusa 2016 era nga yali omu kubakulemberamu okusanyusa abantu mu mpaka za z'omupiira eza Guinness Football Challenge.

## Emyaka gye egy'obuto n'obuyigirize
Tumusiime yazalibwa mu 1989 mu Kampala eranga ye mwaana yekka owa Enoch Tumusiime ne Christine Asiimwe, enzalwa ye Kabale, mu bukiika ddyo bwa  Uganda. Omutendera gwe ogwa  pulayimale yasomera ku St.Theresa Kisubi, oluvanyuma n'agenda ku Kitante Hill Secondary School gyeyasomera emitendera gyombi egya Siniya omutendera gwa "O" ne "A". Nga amaliriza siniya yegenda ku tendekero lya Makerere ery'ebyenfuna  erya Makerere University Business School gyeyatikirwa digiri mu by'enfuna ku mutendera gw'ensi yonna "bachelor's degree in International Business".

## Ttivvi
Tumusiime abadde muwereza ku ttivi okuva nga yakavubuka. yatandika okuwwereza ku WBS TV pulogulaamu y'abavubuka abakavubuka gyeyawereza nga ne bane abalala okumala emyaaka 4.  Wakati wa 2010 ne 2012, yawerezanga pulogulaamu ya K-files ku  WBS TV. Okuva mwaaka gwa 2011, abadde y'awereza empaka za Guiness football challenge. Zibadde nga ziwererezebwa ku NTV (Uganda), ITV ne KTN (Kenya). Mukiseera kyekimu abadde omwoogezi wa firimu ku mukutu gwa Channel O. Yaliko omuwereza wa "Big Brother Africa in 2012."

Flavia yeyunga ku NTV Ugandanga omusomi w'amawulire ga NTV Tonight mu 2016. yali omu ku bawereza ba pulogulaamu y'okumakya ku NTV  gyeyatandiika mu ntandikwa y'omwaaka gwa 2018.

## Ladiyo
Tumusiime yalina obudde butono okuwereza ku ladiyo ya HOT100 FM mu 2006 bweyali nga tananywerera ku Capital FM gyeyamala akaseera.

## Zi awaadi n'okusimibwa

* Young Achievers Awardey'emikutu gy'amawulire ne banamawulire eya  2013
* Awadi ya feeza eya pulogulamu za ladyo ne Ttivi ez'omasekati g'okumakya eza 2013.
* Abavuka abakavubuka gwebegwanyiza okubeera nga ye eza  2013 "Buzz Teeniez Awards.
"
* Omukyaala eyasinga eyasinga okwambala ku mikutu gy'empewo mu mpaka za "Abryanz Style and Fashion Awards 2015"
* Awaadi y'omukyaala eyasinga okusanyusa ku ladiyo mu 2016. 

## Firimu zeyalabikiramu

### Pulogulamu z'oku Ttivi

## Laba ne bino

* Jackie Lumbasi
* Gaetano Kagwa
* Nana Kagga Macpherson
* Natasha Sinayobye

## gyebiwanudwa


## Obuyunzi obwebbali

* Flavia Tumusiime on Twitter 
* Flavia Tumusiime at IMDb
Kintu Musoke

**Kintu Musoke**, (Yazaalibwa 5 August 1938) Munnabyabufuzi era Munnayuganda alina enkolagana ey'amaanyi ne Pulezidenti Yoweri Museveni. Yaweereza nga Katikkiro wa Uganda okuva nga 18 November 1994 paka 5 April 1999. Oluvanyuma yalondebwa okukulira akakiiko ak'enjawulo akalwanyisa Siriimu mu Uganda.
Era aweereza ng'omuwi w'amagezi eri Pulezidenti wa Uganda.

## Obuzaale bwe n'okusoma kwe
Kintu Musoke yazaalibwa mu disitulikiti y'e Masaka nga bakadde be ye Yafeesi Kintu ne Eseza Nassiwa nga May 8  1938. Yasomerako ku Kabungo Native Anglican Church School ne Buwere Primary School. Yagenda ku Kings College Budo gye yatuulira Siniya ey'okuna n'eyomukaaga. Alina diguli mu  by'obufuzi, endowooza z'abantu n'amawulire (Political Science, Philosophy and Journalism,) okuva mu Delhi University mu ggwanga lya Buyindi.

## Emirimu gye
Oluvanyuma lw'okumaliriza emisomo gye egya Yunivasite mu 1963, yakomawo mu Uganda n'ayingira eby'obufuzi ng'omukunzi w'abavubuka mu kibiina ky'ebyobufuzi ekya UPC. Mu 1965, yagobwa mu kibiina kino wamu ne Bammemba baakyo abalala abaali bakkiririza mu kiwayi kya Ssaabawandiisi w'ekibiina kino John Kakonge. Yasooka ne yesonyiwa eby'obufuzi paka mu 1980, lwe yeetaba mu kutondawo ekibiina kya Uganda Patriotic Movement, oluvanyuma ekyafuuka National Resistance Movement. Mu kiseera kye eky'okukola,  yakolerako empapula z'amawulire ez'enjawulo okuli *Uganda Eyogera*, ''Uganda Argus'', *The African Pilot* ne *Weekly Topic*.

## Laba na bino

* Jaberi Bidandi Ssali
* Kirunda Kivejinja
* Yoweri Museveni
* Kabineeti ya Uganda

## Ebijuliziddwa
Eddwaliro lya Mengo Hospital

**Eddwaliro lya Mengo Hospital**, era eritera okuyitibwa N**amirembe Hospital**, lya bwannanyini nga lya Kkanisa ya Uganda era likozesebwa okutendekeramu abasawo mu Kampala, ekibuga kya Uganda ekisinga obunene era ekikulu.

## We lisangibwa

Eddwaliro lino lisangibwa ku kasozi Namirembe mu Divizoni y'e Lubaga mu bugwanjuba bwa Kampala, kirommita nga 5 okuva mu kibuga wakati era liri bukiikaddyo bw'eddwaliro ekkulu erya Mulago National Referral Hospital.

Emiwendo egiraga Mengo Hospital w'esangibwa giri 0°18'46.0"N, 32°33'30.0"E (Latitude:0.312778; Longitude:32.558333).

## Ebirala ebirikwatako

Eddwaliro lya Mengo Hospital lye lisinga obukadde mu Uganda. Lyatandikibwa Albert Ruskin Cook mu 1897. Oluberyeberye, eddwaliro lino lyali lya kibiina kya baminsane ekya Church Missionary Society. Mu kiseera kino, eddwaliro lino lyalimu abaminsane abasawo bangi omwali Algernon Smith ne Leonard Sharp, abaayamba ennyo mu kujjanjaba abantu n'okuligaziya. Mu kiseera kya Ssematalo eyasooka, aba African Medical Corps be baayambangako okuleeta abakozi mu ddwaaliro lino n'okubasasula. Mu 1958, Abaminsane baawaayo eddwaliro lino eri bboodi eyeetengeredde era erina n'abayima.

Olwaleero lino lyafuuka ddwaliro erijjanjaba abantu bangi mu kibuga era lirina ebuntu ebipya binji ebisangibwa mu ddwaliro eriri ku mulembe mu ttundutundu eriri wansi w'eddungu Sahara. Lirimu awali ekyuma kya sikaani awayitibwa Ernest Cook Radiology Department, nga waatuumibwa watyo nga wabbulwa mu Ernest Cook, kizibwe wa Albert Cook, eyaleeta ekyuma kya sikaani ekyasooka mu East Africa mu 1907 n'akiteeka mu Mengo Hospital. Ekifo awali ebyuma bya sikaani kisangibwa mu kizimbe kya Sr. Albert Cook Building. Ekitongole kino kirimu n'ettendekero lya Ernest Cook Ultrasound Research and Education Institute (ECUREI). ECUREI esomesa era n'etikkira abayizi mu Dipuloma ez'enjawulo mu by'ebifaananyi bya sikaani (ultrasonography) kw'ossa okusomesa Diguli mu bifaananyi by'ekisawo. Ettendekero lino likolera wansi w'erya Thomas Jefferson University e Philadelphia, Pennsylvania, mu Amerika. Era likolagana ne Fontys University ey'e Netherlands mu kkoosi zaalyo ze litendeka abayizi.

## Essomero ly'abasawo.

Mu Gwokusatu 2016, olupapula lw'amawulire olwa *[[:en:Daily_Monitor|Daily Monitor]]* lwawandiika nti Mengo Hospital yali eteesa ne Yunivasity y'Ekkanisa eya Uganda Christian University, ey'e Mukono okutandikawo ettendekero ly'abasawo eddene ku ddwaliro lino. Kyokka tewali kiseera kigere kyassibwawo mu nteekateeka eno.

## Laba na bino

* Kampala Capital City Authority
* Mengo Palace
* Hospitals in Uganda
* Church of Uganda

## Ebijuliziddwa

## External links

* Media related to Mengo Hospital at Wikimedia Commons
* Mengo Hospital Homepage
Wilberforce Nadiope

**William Wilberforce Kadhumbula Nadiope III** yeyali omulangira wa Bugabula eyakolako ng'omumyuka wa pulezidenti wa Uganda . Yeeyatandikawo ekibiina ky'eby'obufuzi ekya Peoples Union Party of Uganda.
Steven Kavuma

**Steven Kavuma** munnayuganda omulamuzi era eyali omumyuka wa Ssabalamuzi wa Uganda. Yalondebwa mu kifo ekyo nga 5 Ogwokusatu 2015. Okuva mu Gwokuna 2013 okutuusa mu Gwokusatu 2015, yaweereza nga Ssabalamuzi wa Uganda, ng'atadde ku bbali ekifo ekyamuweebwa Pulezidenti wa Uganda ekya ssabalamuzi ow'obwenkanya mu kkooti enkulu. Wabula okusinzira ku ngeri eby'amateeka bya Uganda gyebizimbiddwamu, omumyuka wa Ssabalamuzi tabeera mmemba wa Kkooti ensukkulumu mu Uganda, wabula mmemba Kkooti ejjulilwamu eya Uganda.

## Ebimukwatako n'emisomo gye
Yazaalibwa mu masekkati ga Uganda nga 28 Ogwomwenda 1947. Yasoma amateeka mu ssetendekero wa Makerere University, Yunivasite ya Uganda esinga obunene n'obukadde, nga yatikkirwa Diguli esooka u mateeka eya Bachelor of Laws. Era alina Dipuloma mu by'amateeka eya Diploma in Legal practice, okuva ku ttendekero lya Law Development Centre mu Kampala, ekibuga ekikulu ekya Uganda era ekisinga obunene.

## Emirimu gye
Ku ntandikwa y'emyaka gya 2000, Steven Kavuma yaweerezako nga Minisita omubeezi ow'ebyokwerinda. Yalondebwa okwegata ku Kkooti enkulu oluvanyuma lw'okulonda kw'eggwanga okwa 2006. Benjamin Odoki bweyava mu ku bwa ssabalamuzi, Omulamuzi Kavuma yalondebwa nga Ssabalamuzi, okuva mu Gwokuna 2013 okutuusa mu Gwokusatu 2015.

## Laba na bino

* Alfonse Owiny-Dollo
* Essiga eddamuzi erya Uganda
* Paalamenti ya Uganda
* Kabinenti ya Uganda

## Ebijuliziddwamu

## Ebijuliziddwamu eby'ebweru wa Wikipediya

* Uganda Law Society Contest Kavuma’s New Post
Bart Magunda Katureebe

**Bart] Magunda Katureebe** Munnayuganda, mulamuzi era yaweerezaako nga Ssabalamuzi wa Uganda. Yalondebwa ku kifo ekyo nga 5 Ogwokutaano 2015. Ekyo nga tekinnatuuka, yali mulamuzi wa kkooti ensukkulumu mu Uganda.

## Obuto bwe n'emisomo gye
Yazaalibwa nga 20 Ogwomukaaga 1950, ku kyalo Rugazi, mu Disitulikiti y’e Rubirizi mu Bugwanjuba bwa Uganda, eri Yowana Magunda ne Virginia Ngonzi. Pulayimale ye yagisomera ku Rugazi Primary School mu by'emisomo gye egitandikirwako okuva mu 1957 okutuuka 1962. Oluvannyuma yagenda mu St. Joseph Junior Secondary School e Mbarara okuva 1963 okutuuka 1964, ne Kitunga High School mu Disitulikiti y’e Ntungamo okusoma siniya okuva mu 1965 okutuuka 1968. Yagenda mu Namilyango College ng'essomero lino ly’abalenzi bokka mu Disitulikiti y’e Mukono, okusoma siniya ey'omukaaga okuva 1969 okutuuka 1970. Nga wayise emyaka ena, yatikkirwa diguli mu mateeka okuva mu Ssettendekero y’e Makerere eya Bachelor of Law. Yagenda mu maaso n’afuna Dipulooma mu by’amateeka okuva mu ttendekero ly'amateeka erya Law Development Centre mu Kampala, ekibuga ekikulu ekya Uganda ekisinga obunene.

## Emirimu gye
Okuva 1975 okutuuka 1983, Katureebe yakola nga munnamateeka w’eggwanga mu minisitule y’ebyamateeka. Okuva mu 1983 okutuuka 1988, yakola mu by’amateeka mu kifo eky’obwannannyini. Okuva 1988 okutuuka 1991, yaweereza nga omumyuuka wa minisita ow’enkolagana mu bitundu, oluvannyuma ng'omumyuuka wa minisita omubeezi ow’amakolero ne tekinologiya (1991 okutuuka 1992), ne Minisita omubeezi ow’ebyobulamu era mmemba w’olukiiko lwa National Resistance Council, akakiiko akakola amateeka mu kiseera ekyo okuva mu 1992 okutuuka 1996. Okuva mu 1994 okutuuka 1995, yalondebwa nga  mmemba mu lukiiko lwa Ssemateeka olukiikirira Essaza lye Bunyaruguru mu Disitulikiti y'e Rubirizi . Okuva mu 1996 okutuuka 2001, yaliko minisita w’ebyamateeka, ensonga za ssemateeka ne ssaabawolereza wa gavumenti. Yaddayo mu by’obwannannyini mu 2001, n’afuuka omu ku baatandikawo kampuni y'abannamateeka eya Kampala Associated Advocates. Chambers Global yamulonda ng'omu ku bannamateeka abasinga mu Uganda mu 2004 era yaliko ne Ssentebe w’olukiiko olufuzi olwa Vision Group kampuni y’amawulire era n’aweereza ku lukiiko olufuzi olwa Standard Chartered Bank Ltd. Yalondebwa okuba omulamuzi wa kkooti ey’oku ntikko mu 2005. Nga 5 Ogwokusatu 2015, yalondebwa nga ssabalamuzi. Nga 20 Ogwomukaaga 2020, yalekulira ofiisi y'obwa Ssaabalamuzi wa Uganda era n’akwasa omumyuka we Alfonse OWiny-Dollo okukola nga Ssaabalamuzi. Nga 8 Ogwekkuminebiri, 2020 yalondebwa nga mmemba w’akakiiko k’ensi yonna ak’abakugu mu by’obusuubuzi mu kkooti ey’oku ntikko mu China (International Commercial Expert Committe of the Supreme Court of the People's Republic of China) ku ndagaano ey’emyaka ena, etambula okutuuka nga 8 Ogwekkuminebiri, 2024.

## Ebirala ebikulu
Katureebe mufumbo era taata w’abaana mukaaga. Ono mmemba ku kakiiko akavunaanyizibwa ku kitongole ekiramuzi.

## Laba ne

* Gavumenti ya Uganda
* Uganda Law Society
* Ekitongole kya Uganda ekiramuzi

## Ebijuliziddwamu


## Ebijuliziddwamu w'abweru wa Wikipedia
Patrick Amuriat

**Patrick Oboi Amuriat** Munnayuganda, yinginiya,munnabyabufuzi era omu ku bammemba abaatandika ekibiina ky'ebyobufuzi ekya Forum for Democratic Change (FDC) era yeesimbawo ku Bwapulezidenti mu kalulu ka January 2021 nga y'akikwatidde bendera. Yaliko omubaka mu Paalamenti ya Uganda okuva mu 2001 okutuuka mu 2016 era yaliko ssentebe w'obukiiko bwa Paalamenti obw'enjawulo era yali mmemba w'ekibiina kya Parliamentary Advocacy Forum, PAFO.

## Obuto bwe, okusoma kwe n'emirimu gye
Amuriat yazaalibwa Soroti mu Buvanjuba bwa Uganda nga kitaawe ye Mzee John Amuriat ne nnyina ye Elizabeth Aciro Amuriat. Pulayimale ne Siniya yabisomera Soroti oluvannyuma ne yeegatta ku Makerere University gye yafuna ebbaluwa z'obuyigirize ez'enjawulo omuli dipuloma mu Busomesa eya diploma in education, kw'ossa Diguli esooka mu n'eyookubiri mu kisaawe kya engineering. Yali yinginiya mu bitongole eby'enjawulo oluvannyuma n'afuuka omukozi wa Gavumenti nga yaliko yinginiya wa Disitulikiti y'e Kumi.

## Olugendo lwe mu byobufuzi
Amuriat yayingira mu byobufuzi mu 1994 era yasooka okwesimbawo mu kalulu k'omubaka mu Constituency Assembly(CA) aka 1994. Yalondebwa okubeera akulira kampeyini za era omuvvuunuzi wa omutongole ow'ebitundu by'e  Teso ne Karamoja owa Paul Kawanga Ssemogerere eyali yeesimbyewo ku Bwapulezidenti mu kulonda kwa 1996. Yalondebwa n'afuuka omubaka mu Paalamenti ya Uganda mu 2001era nga yali akulira akakiiko k'ebya Saayansi ne Tekinologiya aka Science and Technology and Commissions Statutory Authorities and State Enterprises (COSASE). Yali ku kakiiko K'emirimu N'ebyenguudo okutuuka mu  2016 lwe yalekulira Paalamenti. Mu  2015, mu kibiina kya FDC yalondebwa  okubeera Chief National Field Coordinator nga yalondebwa Omukulu w'akyo Kizza Besigye. Amuriat era yalondebwa ku kifo Ky'akulira ekibiina kino mu ggwanga mu lukungaana lw'abakiise bakyo mu ggwanga olw'omusanvu nga 24 November 2017 nafuuka omukulembeze wakyo ow'okusatu.

### Kkampeyini ze ku bwa Pulezidenti
Amuriat yalangirira ekigegendererwa kye eky'okwesimbawo ku kifo kyo bwa Pulezidenti wa Yuganda mu Gw'omunaana  2020, yalangirira nti yali waakutandika kino oluvannyuma lw'ekibiina kya FDC okulemererwa okumatiza eyaali omukiise wakyo ku kifo kino Kizza Besigye okwesimbawo mu kalulu ka 2021. Amuriat yawangula tiketi y'ekibiina ey'okwesimbawo mu kalulu k'obwa Pulezidenti k'omwezi Gw'oluberyeberye lwa 2021. Yafuna obululu 337,589 (3.26) emabega wa Yoweri Museveni 6,042,898 (58.38%) eyawangula akalulu. Yatuukirira Akakiiko mu Paalamenti Akakola ku Ddembe Ly'abantu nga annonyereza ku nsonga zoobukambwe n'amanyi mu kadde k'okulonda, yeemulugunya ku nsonga y'okumutiisatiisa era naaloopa nti yakwatibwa emirundi egisoba mw'ana mu myezi ebiri egya kkampeyini era nti yakubwa omu ku bakuumaddeembe ebikonde mu lubuto. Nga 11 Ogwoluberyeberye, nga wabula ennaku okutuuka ku kulonda okubaawo, Yasibwako nga anenyezebwa okumenya amateeka gookunguudo oluvannyuma lw'omuvuzi we okuva ku kkubo mbagirawo naavigivugirako mu nsiko oluvannyuma nadda ku kkubo nga yeewala abaserikale ba ppoliisi abaali babalinze kubalemesa okugenda mu kkampeyini e Mpigi mu ttawuni .

## Ebijuliziddwa
Mustafa Adrisi

**Mustafa Adrisi Abataki** ( c. 1922 – 28 Ogwomusanvu 2013) yali muserikale mu magye ga Uganda eyaweereza ng’omumyuka wa pulezidenti wa Uganda ow'okusatu okuva mu 1977 okutuuka mu 1979 era nga y’omu ku baali ku lusegere lwa Pulezidenti Idi Amin. Mu 1978, oluvannyuma lwa Adrisi okulumizibwa mu kabenje k’emmotoka akaali kateeberezebwa okuba akaluke, amagye agaali gamuwuliriramu gaatandika okujeema. Amin yasindika amagye okulwanyisa abo abaali bajeemye nga abamu ku bbo baali basaze ensalo ya Tanzania, nga kiyinzika okuba nga kye kyaviirako lutalo wakati wa Uganda ne Tanzania .  Olutalo lwa Uganda bwe lwagwa, Adrisi n’addukira e Sudan gye yakalambirira okusigaza ekifo ky’omumyuka wa Pulezidenti. Y'enyigira mu mirimu gy’abayeekera egy’ekibiina kya Uganda National Rescue Front okumala akaseera katono nga tannadda mu buwanganguse mu 1987. Yalwanagana n’ebizibu by’ebyobulamu mu bulamu bwe obw’oluvannyuma n’afa mu 2013.

## Obulamu bwe obw'obuto
Mustafa Adrisi yazaalibwa mu kika kya Picara mu Aringa ethnic group mu Disitulikiti y'e Yumbe, Uganda. Yakkirizibwa mu ssomero lya Lodonga Demonstration Primary School mu Lodonga. Oluvanyuma lwemisomo era teyagimaliriza. N'olwensonga eyo, teyafuna buyigirize bumala.

Adrisi yalina abakyala abasukka mu omu era nga mu bulaamu bwe bwonna, yawasa abakyal munaana era yazaala abaana abawerako newankubadde mu kaseera w'eyafiira yali yayawukana ne bakyala be omusanvu nga abamu baafa.

## Emirimu gye mu Magye
Mu 1951 Adrisi yagattibwa ku Ggye lya King's African Rifles. yatendekebwa mu Nanyuki, Kenya Colony. Mu myaka gye egyasooka mu buweereza bwa magye, Adrisi yafuna ettaka mu Keri, Disitulikiti y'e Koboko, Uganda. Mu 1952 yalinyisibwa n'ateekebwa ku ddala lance corporal. Oluvanyuma lw'okutendekebwa ennyo n'okwetaba mu kukkakanya olutalo lw'abayeekera olwa Mau Mau Rebellion mu Kenya, yalinyisibwa n'ateekebwa ku eddala lya corporal. Oluvanyuma lw'okufuna ejjinja lya sergeant major, yegatta ku ssomero elitendeka abapoliisi elya police cadet school mu Entebbe, Uganda. Ng'ali mu luwummula, yalinnyisibwa ku ddaala lya lieutenant. Nga 1 Ogusooka 1967 Gavumenti ya Uganda ng'egenderera okusiga empisa mu Bannamagye, yatandikawo poliisi y'amagye era nga ekiragiro yakikwasa Adrisi ne Lutenanti ow'okubiri. Oluvanyuma lwokutendekebwa Abayizirayiri, yafuulibwa Kaputeeni. Ngayise emyaka, yaweerezaako nga omuduumizi ow'okubiri mu Balaakisi y'e Mbarara barracks ne ku kitebe ekikulu eky'e Mbuya, era ng'awereza nga omuduumizi wa Poliisi era ng'omusirikale addumira amagye ga Malire.
John Babiiha

**John Babiiha** (17 Ogwokuna 1913 - Ogwokusatu 1982) yali Munnabyabufuzi, Munnayuganda, mulunzi era mulimi. Yali Omumyuka wa Pulezidenti wa Uganda eyasooka wansi w'ekibiina kya Uganda People's Congress ekyali kikulemberwa Apollo Milton Obote. Era yaweereza nga Minisita w'amagana wansi wa Milton Obote. ki kkirizibwa nti yeyatandikawo ekibiina kya Uganda People's Congress Party mu 1959 ne Obote, Sam Odaka ne Felix Rwambarari.

## Ebimukwatako n'emisomo gye
Babiiha yazaalibwa nga 17 Ogwokuna 1913 mu Toro, ekibuga ekikulu eky'obwakabaka bw'oBugwanjuba bwa Uganda.

Babiiha yasomera ku St Joseph's College, Mbarara ne St Mary's College, Kisubi. Oluvanyuma yafuna Sikaala mu Makerere University College, gye yafunira Dipuloma mu busawo bw'ebisolo. 

## Emirimu gye
Babiiha yatandiika okukola nga omusawo w'ebisolo okuva mu 1939 okutuusa mu 1946, lw'eyegatta ku Gavumenti y'Obwakabaka bwa Toro, nga omuwandiisi n'oluvanyuma omumyuka  w'omuwanika mu Paalamenti ya wano.

Babiiha mu 1954 yalondebwa Paalamenti ya Toro okwegata ku lukiiko lwa Uganda olukulu olwa Legislative Council. Yesimbawo ku ky'omubaka mu Paalamenti owa Toro ey'omumasekkati mu kulonda kwa 1958, ng'omukulembeze w'ekibiina kye ekya Uganda Peoples’ Union Party era n'addamu mu kulonda kw'abonna mu Gwokusatu 1961, nga yawangula ekifo kye emirundi ebiri. Babiiha yali yagatta ekibiina kye n'abalala okwegatta ku Uganda Peoples’ Congress ekya Milton Obote mu 1960; oluvanyuma nafukka ssentebe w'ekibiina. Obote yamuwa ekifo mu Kabinenti ye eyasooka mu Gwekkumi 1962, mu kaseera k'ameefuga, nga Minisita w'amagana, emizannyo n'ebyobuvubi.

Babiiha era yaweerezaako nga Omumyuka wa Pulezidenti eyasooka oluvannyuma lw'okugyibwawo kw'enkola y'obwakabaka mu 1967.

## Obulamu bwe obw'ebyobufuzi
Babiiha yafuna obuyinza ku Gavumenti obw'akaseera akagere era n'alangirira akaseera mu Ggwanga akaakatyabaga nga 19 Ogwekkuminebiri 1969, nga omukulembeze w'ekibiina kya Uganda People's Congress era eyali Pulezidenti wa Uganda Milton Obote bweyafuna obuvune mu lulumbagana olw'ali lw'akolebwa okumutemula.

## Okufa kwe
Oluvanyuma lw'olutalo lw'amagye mu 1971, Babiiha yawummula mu bwangu n'agenda mu Ffaamu ze. Omukolo gwe ogw'omulujjude mu myaka ebiri gw'ali gwa Idi Amin, Pulezidenti wa Uganda, bweyamusindikira world goodwill mission mu Gusooka, 1973. Babiiha yafa mu Gwokusatu 1982 era yaziikibwa mu makage mu kyalo ky'e Kibimba, mu Munisipalite y'e Fort Portal.

## Laba na bino

* William Gabula
* Paulo Muwanga

## Ebijuliziddwamu

## Ebijuliziddwamu eby'ebweru wa Wikipediya

* Omukutu omutongole ogwa Webusayiti ogw'ekibiina kya Uganda People's Congress
Ekizimbe kitongole ekivunanyizibwa ku kulwanyisa obuli bw'enguzi, n'enkozesa y'a Offisi z'a Gavumenti mu Uganda

**Uganda Inspectorate of Government Towers** kizimbe ekikyalimu kuzimbibwa mu Kampala, ekibuga ekikulu era akisinga obunene ekya Uganda.

## Endagiriro w'ekisangibwa
Kino ekizimbe eky'emyaliriro emingi kisangibwa wakati w'oluguudo lwa 71–75 Yusuf Lule n'oluguudo lwa 24–26 Clement Hill, ku kasozi k'e Nakasero, mu Divizoni y'emumasekkati eya Kampala, ekibuga ekikulu ekya Uganda . Kodinentisi z'ekizimbe kya Uganda Inspectorate of Government Towers ziri: 0°19'10.0"N, 32°35'26.0"E (Obukiika:0.319444; Obusimba:32.590556).

## Overview
Ekizimbe kino kiliko emyaliriro 15 egya offiisi ne paakingi ya mmotoka 205 ku myaliriro esatu. Bw'ekinaaba kimaliriziddwa, kigyakukola nga ekitebe ekikulu eky'ekitongole kya Gavumenti ekinoonyereza n'okulwanyisa obuli bw'enguzi, n'okukozesa obubi obuyinza mu ofiisi za Gavumenti, ng'ekitongole kino kigya kukozesa abakoze 325 bwebunatuukira mu Gwomusanvu 2019.

Ekizimbe kya ofiisi kino kigya kuba ne: 1. ekifo awateeseza nga kituuza abantu 500 2. Ekfo awasisinkanibwa ku nsonga z'okunoonyereza 3. Awakuumirwa ababa bakwatiddwa ku nsonga z'obuli bw'enguzi 4. awakeberebwa ebyenkumu n'okubyekennenya 5. Awaterekebwa ebizibiti.

## Ebyafaayo by'ekizimbe kino
Mu 2005, ekitongole kya Gavumenti ekikola kukunonyereza ku misango gy'obuli bw'enguzi ky'afuna ettaka lya yiika1.2 (4,900 m2) okuva ku Uganda Post Office oluvanyuma lw'okusasula obuwumbi bwa Uganda 5.4 (nga mu kaseera zaali zibalirirwamu obukaddw bwa Doola 2.2).

Okuzimba kw'abalirirwamu obukadde bwa Doola 19 (bwe buwumbi bwa Uganda 69 mu ssente za 2019). Mu Gwomusanvu 2019, oluvanyuma lw'emyaka kkumineena egy'okuteekateeka, omukolo gw'okutema evuunike gw'ategekebwa mu kifo ky'ennyini. Kampuni eyakwasibwa omulimu gw'okuzimba yali Roko Construction Limited, Kkampuni ya Uganda ekwasaganya eby'okuzimba nga yali wamu n'etabbi ly'ayo ery'e Rwanda erya, ROKO Construction Rwanda Limited. Ekizimbe kino kisuubirwa okuggwa mu 2023.

Omulimu guno guvujiriddwa kikumi ku kikumi Gavumenti ya  Uganda. Ekizimbe kya Ofiisi kino kigya kutaasa Gavumenti ku ssente z'okupangisa ezili mu Buwumbi 2.5 buli mwaka (Doola $680,000).

## Laba ne bino
 

## Ebijuliziddwamu

## Ebijuliziddwamu eby'eru wa Wikipediya

* Website of The Uganda Inspectorate of Government
Ekkomera ly'e Kitalya

**Kitalya Maximum Security Prison** kkomera elikuumibwa obutirbiri nga ly'abaami n'abakyala mu Uganda.

## Endagiriro gy'elisangibwa
Ekkomera lino lisangibwa ku kyalo *Kitalya*, mu Ssaza ly'e Busiro, Disitulikiti y'e Wakiso, okuva ku luguudo lwa Kampala-Mityana, ze kilomita 62 (39 mi) mu Bukiikakkono bwobuggwanjuba bw'ekkomera lya Luzira Maximum Security Prison. Ziringa kilomita 54 (34 mi) Bukiikakkono bwobuggwanjuba bwa masekkati ga Disitulikiti y'ebyobusuubuzi eya Kampala, Kibuga kino ky'ekisinga obunene mu Uganda. Kodinentisi z'ekkomera lya Kitalya Maximum Security Prison ziri 0°26'13.0"N, 32°13'36.0"E (Obukiika:0.436944; Obusimba:32.226667).

## Eby'okumanya ku kkomera lino
*Ambitious Construction Company Limited*  y'e Kkampuni eyaweebwa omulimu gw'okuzimba ekkomera lino ku muwendo gwa ssente gwa buwumbi bwa Uganda 18.3  (obukadde bwa Doola $5.5 mu Gwomusanvu 2016). Ekkomera lino lyagendererwamu okuwewula ku mujjuzo ogw'ali mu Luzira Maximum Security Prison. Okuzimba kusuubirwa okuggwa mu 2018.

Okuzimba kwakomekerezebwa mu Gwokubiri 2020. Wabula ng'ekkomera lino telinnafuna basibe, abakozi abaali bagenda okukolera mu kkomera lino mwalimu ne Onesmus Bitaliwo, nga ye kalabaalaba, nga asuubirwa okulawuna amakomera amalala ebulaaya okw'ongera okuyiga butya amakomera bwegaddukanyizibwa.

Ekkomera ly'etaaga okuteekebwamu ebibajje, ebitanda, n'ebikozesebwa mu kukuuma omuli kamera ezikwata ebifaananyi eza closed-circuit television (CCTV) n'ebikozesebwa mu kwekennenya. Kitalya egambibwa kubeera n'emitendera gy'obukuumi mukaaga egikwatibwako n'egyamasanyalaze.

## Facilities
Ekkomera lino eppya lirina ebisulo eby'abonna, obusenge 30 obw'omuntu kinnomu, oluuyi lw'obujjanjabi nga waliyo n'eddwaliro. Lirina ekiyungu ekirimu ebintu eby'omulembe era ebikekkereza amasanyalaze. Ebifo ebirala eby'omugaso mulimu ekifo awakyalirwa, awawulibwa omuntu singa ab'asangiddwa n'ekilwadde eky'obulabe. Lirina n'ekifo aw'azannyirwa emizannyo omuli ekisaawe ky'omupiira gw'ebigere, ekisaawe ky'ensero, akasaawe ka tenesi. litudde ku bugazi bwa yiika 5 (2 ha) ez'ettaka, eky'esuliridde mu kyalo.

## Laba ne bino

* Pulojekiti z'amakomera ga African
* Luzira Maximum Security Prison
* JLOS House Project

## Ebijuliziddwamu


## Ebijuliziddwamu eby'ebweru wa Wikipediya

* Website of Uganda Prisons Service
* 10,000 bawona ekkomera, ne basomerwa ogw'okukola bulungi bw'ansi okuva nga 18 Ogwokubiri 2019.
Ekkomera ly'e Luzira

**Luzira Maximum Security Prison** kkomera elirina obukuumi obw'ekika ekya waggulu nga ly'abaami n'abakyala mu Uganda. Okuva mu Gwomusanvu 2016, ly'ekkomera lyokka erisinga obukuumi mu ggwanga nga lisuza abantu abasibiddwa amayisa n'abasaliddwa ogw'okuttibwa.

## Endagiriro we lisangibwa
Ekkomera lisangibwa Luzira ku muliraano gwa Divizoni y'e Nakawa mu Bukiikaddyo bw'obuvanjuba bw'ekibuga ekisinga obunene era ekikulu ekya Uganda Kampala. Ekkolera liri kilomita 10 (6 mi) mu Bukiikaddyo bw'obuvanjuba okuva mu Disitulikiti y'ekibuga ekikulu. Ennamba kw'oyinza okukeberera ekkomera lino ziri 0°17'59.0"N, 32°38'26.0"E (Obukiika:0.299735; Obusimba:32.640556).

## Eby'okumanya ku kkomera lino
Ekkomera lino lisuza abantu abasingiddwa omusango, abasaliddwa ebibonerezo n'abo abalinda okugasimbagana n'omulamuzi. Lirina oluuyi lw'abakazi n'olw'abasajja. Era lirina abantu abaaslirwa ogw'okufa abakunukkiriza mu 500 abasajja n'abakazi. Pulojekiti y'okutereeza ekkomera lino yakolebwa nga mwalimu okuliteekamu amadirisa, amataala, okutereeza amazzi, okuleeta ebibaje, emifaliso n'engoye ez'ekika kya linen nga ekimu ekiri mu Pulojecti y'amakomera ga Africa. Ekkomera lirina etterekero ly'ebitabo eririmu ebitabo ebisoba mu 7,000 oukva mu Bungereza.

## Prison management
Mu Luzira, abasibe baweebwa obuvunanyizibwa obw'enjawulo okufaanaganako n'amakomera g'omubungereza ne Amerika. Abasibe baweebwa obuvunanyizibwa okukuuma obumu n'omutindo mu biwayi byabwe mwebabeera, omuli okilma n'okukungula emmere, okufumba n'okugabula mu kkomera lyonna. Okuyiga kukubirizibwa nnyo saako n'okuyigiriza mu basajja naddala obukugu mu kubajja n'ebirala. Abasibe abali e Luzira babalirwa mu ttundu lya 1:35, okugerageranya ku 1:15 mu Bungereza. Enneyisa y'obukambwe n'okutuusa obulabe ku balala tekkirizibwa mu basibe. Omuwendo gw'ebikolwa by'okuzza emisango emirala mu abasibe b'e Luzira guli wansi wa 30 ku buli kikumi okugerageranya ku gwe Bungereza oguli mu 46 ku buli kikumi ne Amerika ng'eli ku bitundu 76 ku buli kikumi.

## Omuwendo gw'abasibe be likuuma
Ekkomera lino ly'azimbibwa nga lisobola okukuuma abasibe 1,700, wabula lisuza abasibe 8,000. Nga 27 Ogwomunaana 2014, ku lunaku lw'okubala abantu mu Ggwanga lyonna mu 2014, ekkomera lyali lisuza abantu 6,336; nga 3,373 baali mu kkomera eddene elirina obukuumi obw'amaanyi, 1,495 baali mu kkomera lya Murchison Bay, n'ekkomera lya and Kampala Remand lyalina abasibe 1,040. Ekkomera ly'abakazi ery'e Luzira ly'alina abasibe 400 n'abaana 28. Gavumenti ya Uganda erina enteekateeka ez'okugaziya ekkomera lino okwongera ku bugazi bw'alyo okusobola okutuuka ku busobozi bw'abasibe 10,000. Okutuusa mu mwezi Gwomukaaga 2017, ekkomera lino ly'alina abasibe 8,500. 

## Laba na bino

* Kitalya Maximum Security Prison
* JLOS House Project

## Ebijuliziddwamu

## Ebijuliziddwamu eby'ebweru wa Wikipediya

* Three inmates at Uganda’s maximum security prison and one former inmate presented with Diploma in Common Law
Holy Keane Amooti

**Holy Keane Amooti** Munnayuganda omuyimbi w'enyimba z'eddiini, ekidandali ne reggae. Ayimbidde mu Kenya, Rwanda ne Tanzania, era yagabana siteegi ne Papa san, Michelle Bonilla, Wilson Bugembe, Exodus, ne Judith Babirye.

## Obuto bwe n'emisomo gye
Amooti yazaalibwa Mugisa Keneth nga 7 Ogwomusanvu  1986, mu Fort Portal.
Yakula ne jajjawe eyali mu Buggwanjuba bwa Uganda
(Disitulikiti y'e Kasese). Mu 1998, yafiirwa maamawe ne taatawe mu 2000 nga bombi baafa kawuka akaleeta siliimu. Mu 2003, sengawe ne jajjawe bombi baafa. Ng'omwana omukulu mu famire y'abaana bana, Holy Keane yeyasigala okulabirira bagandabe. 
Yasomera ku Equator Model Primary School, Kasese Secondary School era natikkirwa okuva mu Ssetendekero wa Makerere University mu 2012 ne Diguli esooka mu kuzannya katemba n'okuzannya filimu eya bachelor's degree in performing arts and film.

## Enyimba z'eyayimba

### Ennyimba

* Jah Jehovah
* Guide me
* Hero ft Becky Nantale
* Milele & mbote ndocha
* Niiwe
* Download ft Hawa Musa
* He paid it
* King and queen
* Am to pm
* Messiah
* Love love
* Anatupenda
* Love love remix ft JJ Worthen

## Awaadi z'awangudde

* Yalondebwa ng'omuyimbi w'omwaka mu awaadi za Groove awards 2012
* Yalondebwa mu Awaadi za VIGA Awards:  ng'omuyimbi wa Dance Hall ow'omwaka
* Yalondebwa mu Awaadi za HIPIPO Awards: n'omuyimbi w'okusiteegi asinze  

## Ebijuliziddwamu
Andrew Kayiira

**Andrew Lutaakome Kayiira** Yazaalibwa Ogusooka, 30 1945 – n'afa nga 9 Ogwokusatu 1987. Ye yali akulira ekibinja ky'abalwanyi aba Uganda Freedom Movement (UFM), akyatandikibwa okulwanyisa Gavumenti ya Milton Obote n'eya Tito Okello wakati wa 1980 ne 1986. Kayiira ne UFM baalabwanga ng'abalabe ba NRA oluvannyuma eyafuuka  National Resistance Movement (NRM) abaali bakulemberwa Yoweri Museveni, nga nayo yali mu lutalo olw'omu nsiko olwagenderera okuvuunika Gavumenti ya Obote n'eya Okello. NRM bwe yajja mu buyinza mu 1986, Kayiira yalondebwa Museveni okubeera Minisita w'amasannyalaze. Kyokka oluvannyuma Kayiira yakwatibwa n'avunaanyizibwa emisango gy'okulya mu nsi ye olukwe kyokka obujulizi obwali bumulumirirza bwe bwabula, kkooti n'emuyimbula. Kayiira yatemulwa bamukwatammundu abataamanyika nga 9 Ogwokusatu 1987.

## Okusoma kwe n'emirimu gye yasooka okukola
Kayiira yasomera mu Namilyango College gye yava okuweebwa ekifo mu ttendekero lya Kubala mu Makerere University kyokka yasalawo okukolera Gavumenti mu kitongole ky'amakomera mwe yaweereza okutuuka ku ddaala lya assistant superintendent. Oluvannyuma yafuna sikaala n'agenda okusoma mu Bwakabaka bwa Bungereza (United Kingdom) gye yafuna Dipuloma mu Criminal Justice. Oluvannyuma yagenda mu Amerika n'asomera muUniversity of Southern Illinois, gye yafunira Diguli ya Bachelor of Science degree in criminal justice n'eyookubiri eya Master of Arts kwossa eyookusatu eya PhD in criminal justice gye yasomera mu University at Albany School of Criminal Justice.

Olw'embeera y'obwannakyemalira eyaliwo ku mulembe gwa Idi Amin, Kayiira yakakibwa okuva mu Uganda n'awaŋŋangukira e mu Amerika. Yatuuka ku ddaala lya assistant professorship of criminal justice ku University of New Haven mu ssaza lya Connecticut. Ng'asinziira eyo, yasisinkana Bannayuganda abaali babeera mu Amerika. Yali nkola ye nti buli lwe yatuukanga mu kibuga nga talinaamu gw'amanyi, yasookanga kugenda ku masimu gaayo n'akeberamu amannya agawulirwa nga ga Bannayuganda n'abakubira n'akwatagana nabo.

Akakiiko akafuzi kaateekebwawo mu 1978, nga ssentebe waako ye ye yali ssaabawolererza wa Gavumenti, Godfrey Binaayiisa. Oluvannyuma ekibinja kino ekyali kisinziira e Boston omwali: Henry Bwambale, Kalu Kalumiya, Olara Otunnu, Justine Sabiti, Mubiru Musoke, ne Aloysius Lugira, kyalaba nga kyali kisaanidde UFU okufuna obukulembeze obuggya. Kayiira yasembebwa okuvuganya ne Binaisa era mu ttabamiruka waabwe eyali New York, Kayiira yalondebwa n'afuuka ssentebe wa UFU.

## UNLF
Ekibinja kya Uganda National Liberation Front kyali kibinja kya byabufuzi ekyakolebwa Bannayuganda abaali babeera ebweru nga bawakanya enfuga ya Gavumenti ya Idi Amin. Kyakolanga n'ekya Uganda National Liberation Army (UNLA) n'ekigendererwa okuggya Uganda mu mukono gya Amin. Bano baalwana n'eggey lya Tanzania mu lutalo olw'okuvuunika Gavumenti ya Amin.

## Ebijuliziddwa

## Ebijuliziddwa wabweru wa Wikipedia

* "Uganda opposition rally blocked", BBC
* "Pressure on Yard to release file on unsolved killing of politician 20 years ago". *Guardian Unlimited*.
Sam Bagenda

**Sam Bagenda**, nga amanyikiddwa ennyo nga **Dr. Bbosa**, (yazaalibwa nga 31 Ogwokusatu 1965), Munnayuganda nakinku mu kuzannya emizannyo era muyimbi. Yatandika emirimu gye ng'omuyimbi, oluvanyuma Bagenda yafuuka omuzannyi omumanyifu, nga yasinga okumanyika mu filimu ya Malayalam Movie *Escape from Uganda* ne filimu ya *That's Life Mwattu*. Bagenda yalondebwa nga omuzannyi wa Uganda ow'ekyasa mu 2000.

## Ebimukwatako
Yazaalibwa nga 31 Ogwokusatu 1965, mu Mukono, Uganda, mu famire y'abaana bana. Kitaawe Dr. Sam Bakiranze yali musawo ne nnyina Margaret Bakiranze yali musomesa. Emisomo gye yagitandikira mu Auntie Clare and City Nursery schools. Oluvanyuma yegatta ku Kitante Primary school era n'amaliriza emisomo gye egya siniya ku Lubiri Secondary School, Kampala ne Caltek Academy Makerere. Oluvanyuma yattikirwa Diguli ey'okubiri mu by'obusuubuzi eya Bachelor of Commerce n'obwagazi mu kunoonyereza okuva mu Ssettendekero wa Makerere University. Ku luuyi olulala, yamaliriza emisomo gye egy'obubalirizi bw'ebitabo eya (CPA) okuva ku mu Kolegi ya Graffins College Kenya. Yakolako nga omubalirizi w'ebitabo emyaka emitonotono nga tannayingira mu kuzannya katemba.

## Emirimu gye
Bagenda yatandika okuyimba mu Kkanisa ya Church Choir eya St. Pauls church e Mulago mu myaka gye egy'obuvubuka. Wabula oluvanyuma lw'omusuumba w'ekkanisa eyo okumugoba, yegatibwako ba mmemba abalala okuva mu kkanisa eyo n'ebasalawo okutandikawo ekibiina ky'abayimbi ekiyimba ennyimba z'eddiini ekya *Sun Rose-85* mu 1985. Mu Gwekkuminebiri 1986, y'asooka kwegatta ku kibiina kya The Ebonies era neyeyongerayo n'okuyimba ng'omuyimbi w'eddoboozi eddene ng'ayambibwako omugenzi Jimmy Katumba, bayimba mu bikujjuko eby'enjawulo era oluvannyuma bafulumya oluyimba lwaabwe olw'ali oluwoomu olwa *Twalina omukwano neguf*. Okuyimba kwe okwali okw'amaanyi kw'ali mu Gusooka 1987 ku mukolo omukulu ogw'okuggulawo ekifo kya Bat Valley theatre.

Yakola okuzannya kwe okwasooka nga yazannya nga 'omusumba' mu muzannyo gw'okusiteegi ogwa *The Dollar*. Wayali atuuse ku ntikko y'okumanyika ng'omuyimbi, yasisinkana omuwandiisi era Dayilekita w'emizannyo J.W.K Ssembajwe. Mu 1993, y'azannya ekifo kya 'Dr. Sam Bbosa' mu muzannyo ogulagibwa ku Telefayina ya Uganda ogwa *That's Life Mwattu*. Yafuuka w'amaanyi mu mawulire oluvanyuma lw'omuzannyo ogwo gw'eyamanyika ennyo nga 'Dr. Bbosa' naddala mu bantu babulijjo.

## Filimu ze yazannya

## Ebijuliziddwamu

## Ebijuliziddwamu eby'ebweru wa Wikipediya

* Sam Bagenda ku IMDb
* Dr. Bbosa now agrees to DNA test for love child
* A Murray Inspiration, A Ugandan Dream Come True